dokumentaalfilm, 2015
BFMi dokumentaalfilmi magistrikursusel lammutatakse su enda loodud varasem konstruktsioon, aga vastu saab väga tugeva vundamendi, mis annab hiljem võimaluse luua midagi palju täiuslikumat..
Ootame vaimult aktiivseid, loomingulisi, sotsiaalsete- ja kultuurihuvidega noori, kellel on eelnev õpi- ja/või töökogemus filmi, meedia või kunstialal.
Õppekava eesmärk on üliõpilaste teadmiste, oskuste ja ennekõike loomevõime arendamine loovdokumentaalfilmi alal. Õppekava õpetatakse inglise keeles, mistõttu õppimiseks on vajalik inglise keele oskus vähemalt kesktasemel.
Ennekõike selleks, et täiendada ja arendada oma professionaalseid oskusi, teadmisi ja kogemusi dokumentaalfilmikunsti valdkonnas ning arendada oma loomevõimet.
Dokumentaalfilmi magistriõppekavas on hea tasakaal üldiste erialaainete ja praktiliste tööde vahel, suur rõhk on loomingulisel enesearendusel.
Omandatud erialase inglise keele oskus avardab rahvusvahelise erialase töö võimalusi.
BFMi tudengitel on võimalus taotleda õppemaksu soodustusi (BFMi õppetoetus, TLÜ õppetoetused)
Õpe toimub kolmel täispäeval nädalas, vajadusel toimub mõni kursus ka muul ajal.
Õppekaval on temaatiline kattuvus TLÜ Humanitaarinstituudi Audiovisuaalse etnograafia õppesuunaga, koos õpitakse kultuurantropoloogiat ning välitööde metodoloogiat.
Õpingute käigus valmib kolm lühifilmi (semestrifilmi), lõpuks tuleb kaitsta lõputöö, milleks on pooletunnine loovdokumentaalfilm koos kirjaliku lisaga.
Riho Västrik on dokumentalist ja produtsent, kes õpetab BFMis alates 2009. aastast. Ta on Audiovisuaalse meedia BA ja Dokumentaalfilmi MA õppekavade kuraator.
Kersti Uibo on dokumentalist, kes õpetab Tallinna Ülikoolis dokumentaalfilmi režiid aastast 1994. Ta alustas oma dokumentalistika teekonda 35-aastaselt Suurbritannias National Film and Television Schoolis õppides, olles varasemalt õppinud Moskvas anglistikat ja germanistikat ning Londonis ajalugu. Tema mentoriteks NFTSis olid cinéma vérité pioneer Herb Di Gioia ja Oscari pälvinud monteerija Tom Priestley. Kersi Uibo tudengifilmid "Diva in the Bath" ja "Evald's Acre" linastusid mitmetel olulistel dokumentaalfilmi festivalidel ning New Yorgis MOMAs uute režissööride sektsioonis.
Kersti Uibo jaoks peitub dokumentaalfilmi olemus vaatajale kohalviibimise tunde andmises. "Kui ootad piisavalt kaua, harjub inimene kaameraga ja muutub iseendaks." Uibo teeb filme ainult juhul, kui subjekt ta enda maailma vaatlemise viisi raputab ning tal on võimalus luua uus visuaalne vorm.
Dokumentaalfilmi õpetamine on Kersti teiseks kireks. Talle omase käed-külge lähenemisega on ta läbi viinud dokumentalistika kursusi ja eksperimentaalfilmi töötube järgmistes kohtades: UnionDocs, Center for Documentary Art, Brooklyn, NY, Central St Martins College of Art and Design Londonis, Internationale Filmschule Kölnis, Creative Documentary Course SACAC Delhis ning mitmetel filmifestivalidel üle kogu maailma.
Tutvu Kersti filmide ja intervjuudega tema veebilehel.
Jarmo Valkolal on doktorikraad filosoofia valdkonnas, ta kaitses oma dissertatsiooni "Perceiving the Visual in Cinema; Semantic Approaches to Film Form and Meaning" Soomes, Jyväskylä ülikoolis kunstide didaktika osakonnas. Ta on Helsingis Aalto ülikooli, Lapimaa ülikooli ja Jyväskylä ülikooli dotsent. Varasemalt on ta olnud Jyväskylä ülikooli kunstide didaktika professor, Lapimaa ülikooli meediahariduse dotsent ja Pariisi Sorbonne-Nouvelle ülikooli külalisprofessor.
Ta on kirjutanud 17 raamatut ja 50 teadusartiklit kino, kunsti ja esteetika teemadel. Ta raamatud ja artiklid on ilmunud soome, inglise, prantsuse, itaalia, türgi, kreeka, eesti ja ungari keeles.
Vaata ta viimast raamatut Pictorialism in Cinema.
filmiteooria ja filmiajaloo õppejõud
Aastal 2020:
Bakalaureusekraad, rakenduskõrgharidus või sellele vastav kvalifikatsioon.
Nõutud on inglise keele oskus iseseisva kasutaja (B2) tasemel. Kehtiva keeleeksami tulemuse puudumisel tuleb keeleoskust tõendav dokument tuleb lisada kandideerides SAISi.
loomingulisest portfooliost (30%),
motivatsioonikirjast ja CV-st (10%),
loomingulisust näitavatest ülesannetest (35%)
ning intervjuust vastuvõtukomisjoniga (25%).
Loovülesandeks on vajalik on isiklik kaamera.
I voor: kandidaadid esitavad lisaks avaldusele SAIS.ee keskkonnas, inglise keeles motivatsioonikirja (essee), CV ning loomingulise portfoolio (kuhu sobivad fotod, filmid ja videod, esseed, artiklid, luuletused jmt.). Portfoolio tuleb teha kättesaadavaks veebiplatvormil (nt GoogleDrive or Dropbox, YouTube, Vimeo). Motivatsioonikirja, CV ja lingi portfooliole palume saata aadressile documentary@tlu.ee.
II voor: esimene intervjuu vastuvõtukomisjoniga, sh. antakse loovülesande teema. Intervjuu aeg teavitatakse igale kandidaadile individuaalselt SAISis avalduse esitamisel. Igale kandidaadile on intervjuuks ette nähtud maksimaalselt 20 minutit.
III voor: loovülesanne e-mailile documentary@tlu.ee.
IV voor: teine intervjuu vastuvõtukomisjoniga (igale kandidaadile, kes sooritab edukalt loovülesande, teatatakse individuaalne intervjuu aeg e-maili teel).